cyanic-selkie/wikianc huggingface dataset:
იუნესკოს მსოფლიო მემკვიდრეობის ძეგლები ნეპალში
2015 წლის მონაცემებით ნეპალში იუნესკოს მსოფლიო მემკვიდრეობის 4 ძეგლია, რაც ძეგლების საერთო რაოდენობის (1007) 0,4 %-ია. ორი ობიექტი სიაში შეტანილია კულტურული კრიტერიუმებით, ორი კი ბუნებრივი კრიტერიუმებით, ორივე მათგანი ბუნების ფენომენადაა აღიარებული (კრიერიუმი vii). გარდა ამისა, 2015 წლის მონაცემებით იუნესკოს საცდელ სიაში კანდიდატად წარდგენილია 15 ძეგლი. ნეპალმა იუნესკოს მსოფლიო კულტურული და ბუნებრივი მემკვიდრეობის ძეგლების დაცვის კონვენციის რატიფიცირება მოახდინა 1978 წლის 20 ივნისს. ნეპალის ტერიტორიიდან პირველი ორი მსოფლიო მემკვიდრეობის ძეგლი სიაში გაწევრიანდა  1979 წელს მე-3 სესიაზე.
ცხრილი
ცხრილში შეტანილია ძეგლები, იუნესკოს მიერ მსოფლიო კულტურული მემკვიდრეობის სიაში დამატების თარიღის მიხედვით.
სქოლიო
* კატეგორია:იუნესკოს მსოფლიო მემკვიდრეობა
მეგრული არყი
მეგრული არყი (Betula megrelica) — ფოთოლმცვივანი ბუჩქი და საქართველოს ენდემი არყის გვარისა რომელიც იზრდება 4 მეტრამდე. ქერქი და ტოტები არის ყავისფერ-ნაცრისფერი. კვირტი 6 × 3,5 მმ, კვერცხისებური. ღეროები 9 მმ, დაფარული რბილი ბუსუსებით. ფოთოლი 41–60 × 22–36 მმ ელიფსურ-ოვალური. მამრი მჭადა არის მწვანე ფერის, ცილინდრული ფორმის, სქელი. მსხმოიარე მჭადა 18–30 × 17 მმ. თესლი 2,5 × 1,5 მმ.
მეგრული არყი არის საქართველოს ენდემი და იზრდება ჩრდილო-დასავლეთ საქართველოში. ამჟამად მეგრული არყის არსებობა არის აღმოჩენილი და დადასტურებული ჯვრის და მიგარიის მთებზე სადაც ის ძირითადად 1500–2000 მ სიმაღლემდე არის გავრცელებული.
მეგრული არყის ფართობი არის ძალზედ შემცირებული უკონტროლო ტყის პოლიტიკის და გადამეტებული ძოვის გამო. ამ ყველაფერს ემატება ისიც, რომ მეგრული არყი იზრდება ნელა და იმყოფება სტრესის ქვეშ. ამის გამო ის შეტანილია საქართველოს „წითელ წიგნში“.
რესურსები ინტერნეტში
კატეგორია:არყი
გურამ შეროზია
გურამ შეროზია (დ. 29 ნოემბერი, 1989, ფოთი) — ქართველი ბლოგერი, ლექტორი, მარკეტერი, მოგზაური.
გურამ შეროზია დაიბადა 1989 წლის 29 ნოემბერს, ფოთში. დაამთავრა ფოთის #1 გიმნაზია და იმავე წელს ჩააბარა თბილისის სახელმწიფო უნივერსიტეტში, ეკონომიკის და ბიზნესის ფაკულტეტზე. ბაკალავრიატის დამთავრებისთანავე, სწავლა განაგრძო მაგისტრატურაზე GIPA-ში, ხოლო 2011 წლიდან ილიას სახელმწიფო უნივერსიტეტში, სადოქტორო პროგრამაზე. 2005 წლიდან მუშაობა დაიწყო საქართველოს ახალგაზრდა ეკონომისტთა ასოციაციაში. 2007 წლიდან კარიერა განაგრძო საქართველოს ბანკში. 2008-2012 წლებში მუშაობდა თიბისი ბანკში, მისი ბოლო პოზიცია იყო საცალო სესხების მიმართულების პროდუქტების მენეჯერი სათავო ოფისში. 2011 წლიდან ლექციების წაკითხვა დაიწყო ილიას სახელმწიფო უნივერსიტეტში. 2015 წლიდან შეუერთდა საქართველოს ეროვნულ უნივერსიტეტს, ხოლო 2016 წლიდან შავი ზღვის საერთაშორისო უნივერსიტეტს.
2013 წელს მუშაობა დაიწყო ტელეკომპანია პალიტრა TV-ზე, გადაცემა „ბიზნეს ფაილის“ წამყვანად. 2014 წელს გახდა „იმედის დილის“ წამყვანი. 2017 წელს ჰქონდა საავტორო გადაცემა "კაცების დრო" საზოგადოებრივ მაუწყებელზე, რომელსაც ოთარ შამათავასთან, რატი ამაღლობელთან და ბასა ჯანიკაშვილთან ერთად უძღვებოდა.
სქოლიო
კატეგორია:დაბადებული  29  ნოემბერი კატეგორია:დაბადებული  1989 კატეგორია:ქართველი ტელეწამყვანები კატეგორია:ქართველი ბლოგერები კატეგორია:ქართველი მარკეტერები
ვერბალური ნოტა
thumb|right|250პქ|ვერბალური ნოტის მაგალითი ვერბალური ნოტა (verbalis — სიტყვიერი, notas — წერილი) — დიპლომატიაში ხელმოუწერელი ნოტა, რომელიც უთანაბრდება ზეპირ განცხადებას. ეს არის მთავარი დოკუმენტი, რომლის საშუალებითაც საელჩო და ქვეყნის საგარეო საქმეთა სამინისტრო, სადაც საელჩო მდებარეობს ცვლიან დიპლომატიურ მიმოწერას.
დანიშნულება
ვერბალური ნოტა დიპლომატიურ მიმოწერაში წარმოადგენს ერთ-ერთ გავრცელებულ დოკუმენტს, რომელიც გამოიყენება მრავალი საკითხის გადასაჭრელად. მაგალითად, იგი განეკუთვნება პოლიტიკური, ეკონომიკური, სამეცნიერო-ტექნოლოგიური და სხვა პრობლემების პოზიციების გადმოცემას, როგორც ორმხრივი, ისე მრავალმხრივი თვალსაზრისით. ისინი გამოიყენება ვიზების მოთხოვნის დროს, საელჩოების თანამშრომლების სხვადასხვა შემთხვევებში მონაწილეობის შესახებ, წარმომადგენლობითი ხასიათის ინფორმაციის მოსაპოვებლად, მაგალითად, ქვეყნის მასშტაბით დიპლომატიური მისიების ორგანიზება, დიპლომატების მოწვევა სხვადასხვა ღონისძიებებში და ა.შ.
დოკუმენტის სტრუქტურა
ვერბალური ნოტა იწყება მისი გამომგზავნისა და მიმღების სრული სახელებით. მაგალითად, „საქართველოს საგარეო საქმეთა სამინისტრო გამოხატავს პატივისცემას ... რესპუბლიკის საელჩოს მიმართ და აქვს პატივი შეატყობინოს...“. თუკი შედგენილი დოკუმენტი არის ადრე მიცემული ნოტის პასუხი, მაშინ დასაწყისი ოდნავ იცვლება და ყალიბდება შემდეგი რედაქციით:
„საქართველოს საგარეო საქმეთა სამინისტრო ადასტურებს თავის პატივისცემას .... რესპუბლიკის საელჩოს მიმართ და საელჩოს (რიცხვი, თვე, წელი) № ... ნოტასთან დაკავშირებით გაცნობებთ შემდეგს...“.
ტექსტის ძირითადი ნაწილი მოიცავს ნოტის პასუხს.
ტექსტის დასასრული მოიცავს ე. წ. საბოლოო კომპლიმენტს, რომელშიც გამოიყენება გამომგზავნის მოკლე სახელი. მაგალითად, „სამინისტრო სარგებლობს შემთხვევით, რათა გამოხატოს საელჩოსადმი თავისი ღრმა პატივისცემა“
დოკუმენტის გაფორმება
ვერბალური ნოტა ყოველთვის იწერება მაღალი ხარისხის გერბიან ქაღალდზე. გერბის ქვეშ არის წარწერა, მაგალითად: „საქართველოს საგარეო საქმეთა სამინისტრო“ ან კიდევ „საქართველოს რესპუბლიკის საელჩო (ქვეყნის დასახელება)“. მას ენიჭება გასავლის ნომერი, კოდი და გაგზავნის თარიღი, ესმება საგარეო საქმეთა სამინისტროს ან საელჩოს ბეჭედი.
ვერბალური ნოტის ტექსტი შედგენილია მესამე პირში. მასში დაუშვებელია რიტორიკული სიტყვების, ძახილის ნიშნებისა და შემოკლებების გამოყენება (მაგალითად ...და ა. შ.).
როგორც წესი ვერბალური ნოტა არ არის ხელმოწერილი. ამასთან ერთად, ტექსტის დასასრულს ნოტა დალუქულია გერბიანი ბეჭდით.
ლიტერატურა
კატეგორია:საერთაშორისო ურთიერთობები
ფარსის რეგიონის სასანიდური არქეოლოგიური ლანდშაფტი
ფარსის რეგიონის სასანიდური არქეოლოგიური ლანდშაფტი — იუნესკოს მსოფლიო მემკვიდრეობის ძეგლის ოფიციალური ნომინაცია, რომელიც აერთიანებს სასანიდური ირანის დროინდელ რვა არქეოლოგიურ ძეგლს, რომლებიც მდებარეობენ ფარსის ოსტანის ტერიტორიაზე, ირანში. ძეგლები იუნესკოს მსოფლიო მემკვიდრეობის სიაში შეიყვანეს 2018 წლის 30 ივლისს.
სქოლიო
კატეგორია:მსოფლიო მემკვიდრეობის ძეგლები ირანში
აღაბალა გულიევის სახლი
მინი
აღაბალა გულიევის სახლი — აზერბაიჯანელი ბიზნესმენის აგაბალა გულიევის ყოფილი სახლი, შექმნილია არქიტექტორ ევგენიუს სკიბინსკის მიერ. მან გავლენა მოახდინა არქიტექტურის ეროვნულ-რომანტიკულ მოძრაობაზე ბაქოში. შენობის არქიტექტურას აქვს მრავალი უპირატესობა სამგანზომილებიანი ფასადის წყალობით, მიუხედავად იმისა, რომ შენობა ვიწრო ქუჩაზე აშენდა. ფიგაროვ-ფატულაევი აღნიშნავს, რომ ამ სახლის გავლენით, 1898-1901 წლებში, ნიკოლაევსკაიას (ახლანდელი ისტიგლაიათის) ქუჩაზე თაგიევის ქალთა სკოლის შენობა აშენდა ქოსლავსკის პროექტის საფუძველზე. ნაგებობა ითვლება აზერბაიჯანის ეროვნული არქიტექტურის საუკეთესო ნიმუშად, სკიბინსკის შემოქმედების მნიშვნელობით.
ისტორია
მინი|აღაბალა გულიევი
XIX საუკუნის ბოლოს ბაქოს ცენტრში აშენდა თითქმის ყველა ქალაქის უბანი. ჩამოყალიბდა სტილისტური ტენდენცია, რომელიც მოიცავს ევროპული ხუროთმოძღვრების სხვადასხვა სახეობებს და სწორედ მაშინ ეკლექტურმა გარემომ დაიწყო თანამედროვეობის გემოვნების შეცვლა.
ბაქოში დასრულდა არქიტექტურული განვითარების პირველი პერიოდი. ახალ სოციალურ-ეკონომიკურ პირობებში ეროვნულ-რომანტიკულმა მიმართულებამ გააღვიძა.
აღაბალა გულიევი ბაქოს ერთ-ერთი ცნობილი ბიზნესმენი იყო. მას ჰქონდა არამარტო ბაქოში, არამედ ირანში, ჩრდილოეთ კავკასიასა და რუსეთში არაერთი ცნობილი ქარხა. აღაბალამ, რომელიც ხშირად მოგზაურობდა დასავლეთ ევროპაში გადაწყვიტა სახლის აშენება ადგილობრივი არქიტექტურის ტრადიციების მიხედვით. იგი იჩერი-შეჰერში არაერთ ქონებას ფლობდა. ის ეწინააღმდეგებოდა ურბანულ შენობებში ევროპული სტილის გამოყენებას, ამიტომ აირჩია არქიტექსტორი ევგენიუს სკიბინსკი და უბრძანა შირვანშაჰების სასახლის, ახლო აღმოსავლეთისა და არაბული არქიტექტურის გამოყენება, რადგან შირვანშაჰების სასახლე ახლომახლო იყო, სკიბინსკიმ შეიძინა შუა აღმოსავლეთის არქიტექტურის ფოტოები. ამ არქიტექტურამ მიიპყრო ევროპელი და განსაკუთრებით გერმანელი მეცნიერების ყურადღება. სკიბინსკისთვის ხელმისაწვდომი იყო ალბომები, საცდელები და სხვა იკონოგრაფიული მასალა.
აღაბალა გულიევის სახლმა დიდი გავლენა მოახდინა ბაქოში ეროვნულ-რომანტიკული არქიტექტურის განვითარებაზე. შენობის არქიტექტურულ კომპოზიციას დიდი მოცულობის უპირატესობა აქვს სამგანზომილებიანი დიზაინის გამო და ვიწრო ქუჩებზე მდებარეობის მიუხედავად, ორსართულიანი შენობა გრძელვადიან პერსპექტივაში წარმატებული იყო.
მთავარი ფასადი წარმოდგენილია სამი ღერძით: ცენტრიდან თაღიდან წინა შესასვლელამდე და გარე რისალიტებამდე მოცულობითი ელემენტებით, რომლებიც არსებითად იგრძნობა. პლასტიკური ფასადიდან კომპოზიციური მეთოდები მდიდარია თაღების ნახევარწრიული ფორმებით, რომლებიც ჩანერგილია იატაკის ფანჯრის ღიობებში.
ფანჯრის ღიობები ასევე აქტიურ მონაწილეობას იღებს შენობის ფასადში, ცენტრში სწორკუთხა ჩარჩოებით და გვერდებზე ლამაზი კაპიტელებით მოხდენილი პილასტრებით. ჩარჩოები აღწევს საყრდენზე.
პირველი რიგის რიზალიტის პორტალები კოშკის ფორმისაა, ავსებულია სტალაქტიტით და მერლონით და გამოირჩევა, როგორც ფასადის ძალიან გამომხატველი კომპონენტი, სრულად ამოხსნილი და გამოხატული დიდი პლასტიურობით.
განსაკუთრებული ყურადღება ექცევა კესონის ჭერს თურქული ორნამენტებით. არაღრმა მორთული ღუმელი და ბუხარი დაფარულია თეთრი კერამიკული ფილებით. ინტერიერში არის მოცულობითი-სივრცული სტრუქტურა, რომელიც ქმნის სპეციალურ არქიტექტურულ აურას, გამოხატულია კომპოზიციის, მოტივებისა და ფორმების მეთოდით. ოთახების ინტერიერი მნიშვნელოვანი ცვლილებების გარეშე გადარჩა.
სქოლიო
კატეგორია: ბაქოს ღირსშესანიშნაობები კატეგორია: ბაქოს შენობები კატეგორია: აზერბაიჯანის არქიტექტურა
ჟაუმე კოლეტ-სერა
ჟაუმე კოლეტ-სერა (დ. 23 მარტი, 1974, ბარსელონა, კატალონია, ესპანეთი) — ესპანელ-ამერიკელი რეჟისორი და პროდიუსერი. არაერთი საშინელებათა (ცვილის ფიგურების სახლი (2005)) და დისნეის საფეხბურთო (Goal II: Living the Dream(2007)) ფილმებთან ერთად, ის ცნობილია შემდეგი ნამუშევრებითაც: Unknown (2011), Non-Stop (2014), Run All Night (2015), The Commuter და ა.შ.
ცხოვრების ადრეული წლები
კოლეტ-სერა დაიბადა კატალონიაში, ესპანეთში. 18 წლის ასაკში იგი საცხოვრებლად გადადის ლოს-ანჯელესში და ჰოლივუდის კოლუმბიის კოლეჯში რედაქტორად იწყებს მუშაობას. სწავლის დასრულების შემდეგ, 1996 წელს, მან მუსიკალური ვიდეორგოლებისა და სატელევიზიო რეკლამების გადაღება დაიწყო ისეთი კომპანიებისთვის, როგორიცაა Sony, Budweiser და Verizon.
2005–2010: ცვილის ფიგურების სახლი და Orphan
2005 წელს, კოლეტ-სერას შესაძლებლობა მიეცა მონაწილეობა მიეღო ფილმში The Matrix (პროდიუსერი ჯოელ სილვერი). მომდევნო ფილმი - ცვილის ფიგურების სახლი - 1953 წლის ამავე სახელწოდების მქონე ორიგინალის რიმეიქს წარმოადგენს. მიუხედავად მაყურებლის მხრიდან წამოსული უარყოფითი კრიტიკისა, ფილმმა Elisha Cuthbert-ის, ჩედ მაიკლ მარისა და პერის ჰილტონის მონაწილეობით დიდ ფინანსურ წარმატებას მიაღწია. ორი წლის შემდეგ, კოლეტ-სერამ გოლი II: ოცნებაში ცხოვრება გადაიღო, რომელიც ამავე სახელწოდების მქონე ფილმის (გოლი!) გაგრძელებას წარმოადგენს. კოლეტ-სერას მის მესამე ფილმში (ფსიქოლოგიური ჰორორი Orphan) მონაწილეობისას მუშაობა კვლავ პროდიუსერ სილვერთან უწევს. Orphan-ის პრემიერა 2009 წელს გაიმართა და მასში მთავარ როლებს ვერა ფარმიგა, პიტერ სარსგაარდი და იზაბელ ფურმანი ასრულებენ. ფილმი გვიყვება ცოლ-ქმარზე, რომლებიც დაუბადებელი შვილის გარდაცვალების შემდეგ, იდუმალებით მოცული ცხრა წლის გოგონას შვილად აყვანას გადაწყვეტენ. Orphan- ის პროდიუსერები Dark Castle Entertainment-დან ჯოელ სილვერი და Susan Downey, ხოლო Appian Way Productions-დან - ლეონარდო დიკაპრიო და ჯენიფერ დევისონ კილორანი იყვნენ. ფილმმა არაერთგვაროვანი კრიტიკა დაიმსახურა, მაგრამ შემოსავლის მხრივ დიდ წარმატებას მიაღწია.
2011–2015: Unknown, The River, Non-Stop და Mindscape
2011 წელს, კოლტ-სერამ ფრანგულ რომანზე დაფუძნებული ფილმი, სახელწოდებით Unknown, გამოუშვა, რომელშიც მთავარ როლებს ლიამ ნისონი, დაიან კრუგერი, January Jones, აიდან ქუინი, ბრუნო განზი და ფრენკ ლანჯელა ასრულბენ. რომანი ინგლისურ ენაზე Didier Van Cauwelaert -ის მიერ გამოქვეყნდა - Out of My Head. ამის შემდეგ, კოლტ-სერა ABC-სთან ერთად სატელევიზიო დებიუტს, The River-ს (საშინელებათა დრამას) დგავს. შოუმ მაყურებლის მხრიდან ბევრი დადებითი შეფასება დაიმსახურა. 2012 წლის დეკემბერში კოლტ-სერა შემდეგი ფილმის - Non-Stop-ის - გადაღებებს იწყებს, რომელშიც მთავარ როლებს ლიამ ნისონი და ჯულიანა მური ასრულებენ.
კოლეტ-სერამ დააარსა Ombra Films. პატარა კომპანია StudioCanal-დან ნაშოვნი ფულით დაბალბიუჯეტიანი ინგლისურენოვანი საშინელებათა ფილმების გადაღებას შეუდგა. მისი წარმომადგენელების მიზანს მომავალი ესპანელი კინემატოგრაფისტების კარიერის აწყობა წარმოადგენდა. კოლტ-სერას პარტნიორმა და პროდიუსერმა, Juan Sola-მ, Deadline Hollywood-ს განუცხადა: ”ჩვენ ვნახეთ, თუ რამდენი ნიჭიერი რეჟისორი ჩამოდის ესპანეთიდან, მაგრამ, სამწუხაროდ, შესაბამისი პლატფორმის არარსებობის გამო, მათ არ ეძლევათ ფილმებში მუშაობის შესაძლებლობა. ჩვენი აზრით, არ იქნება ურიგო ლიუკ ბესონი სთვის მიგვებაძა და შეგვექმნა კომპანია, რომელიც ერთგვარი დამაკავშირებელი ხიდი იქნებოდა ესპანეთსა და აშშ-ს შორის." საწარმოს პირველი ფილმი Mindscape იყო, ფსიქოლოგიური ტრილერი ადამიანზე უნიკალური შესაძლებლობით - შეაღწიოს ადამიანების გონებაში. ფილმის მთავარი როლის შემსრულებლებად გვევლინებიან Taissa Farmiga, Mark Strong და Brian Cox. კოლეტ-სერას პროდიუსერობით არაერთი ფილმია შექმნილი. მათ შორის არიან found footage (კომედია-საშინელებათა ფილმი) და Hooked Up (რეჟისორი - პაბლო ლარსუენი).
2016-დან – დღემდე: The Shallows და The Commuter
კოლეტ-სერას რეჟისორობითა და პროდიუსერობითაა შექმნილი ფილმები: The Shallows (2016 წლის საშინელებათა ტრილერი მსახიობ ბლეიკ ლაივლის მონაწილეობით; სცენარის ავტორი - Anthony Jaswinski, ) და The Commuter - პრემიერა 2018 წლის 12 იანვარს გამოვიდა და მთავარ როლის შემსრულებლად ლიამ ნისონი გვევლინება.
მომავალი პროექტები
კოლეტ-სერა The Walt Disney Company-ისთვისაც მუშაობს. ფილმი Jungle Cruise (მთავარ როლში Dwayne Johnson) დაფუძნებულია დისნეილენდში ამავე სახელწოდების გასეირნების კონცეფციაზე.
2019 წლის ივნისში, კოლეტ-სერა Black Adam-ის რეჟისორობას დათანხმდა, რომლის ავტორი ადამ შტიკიელი, ხოლო მთავარი როლის შემსრულებელი Dwayne Johnson იქნება. Jungle Cruise-ზე მუშაობის შემდეგ, კოლტ-სერა მოწინავე კანდიდატი გახდა. ფილმის გადაღება 2021 წელს Warner Bros. Pictures-ის, New Line Cinema-ის, Seven Bucks Prouctions-ისა და FlynnPicturesCo.-ს შორის თანამშრომლობით დაიწყება.
პირადი ცხოვრება
კოლტ-სერა კალიფორნიაში, ლოს-ანჯელესში ცხოვრობს.
ფილმი
მხოლოდ პროდიუსერი
გარე ბმულები
კატეგორია:საშინელებათა ფილმების რეჟისორები კატეგორია:ესპანელი კინორეჟისორები კატეგორია:ამერიკელი კინორეჟისორები კატეგორია:დაბადებული 1974
ევრობასკეტი 2017: პლეი-ოფის ეტაპი
პლეი-ოფის ეტაპი — ევრობასკეტი 2017-ზე 9 სექტემბრიდან 17 სექტემბრის ჩათვლით გაიმართება. ყველა მატჩი სტამბოლის სინან ერდემზე გაიმართება თურქეთში.
სქოლიო
პლეი-ოფის ეტაპი
სპიდალი
2006 წლის მონაცემებით სოფლის მოსახლეობა 247 ადამიანს შეადგენს.
სქოლიო
კატეგორია:გოლუეის საგრაფოს დასახლებული პუნქტები კატეგორია:გელტახტი ადგილები გოლუეის საგრაფოში
არაბულა
არაბულა (Arabis) — ერთ- და მრავალწლოვან მცენარეთა გვარი კომბოსტოსებრთა (ჯვაროსანთა) ოჯახისა. ევრაზიისა და ჩრდილოეთ ამერიკის კლდის მცენარეებია. მეყვავილეობაში კულტივირებულია ალპური (A. alpina) და კავკასიური არაბულა (A. caucasica) — მრავალწლოვანი მარადმწვანეეები, რომლებიც 20–30 სანტიმეტრის სიგრძის დაუფესვიანებელი სქლადშეფოთლილი ყლორტებითაა მოფენილი. ფოთლები მორუხო, დანაკვთილი და მომრგვალებულია. მოკლე მტევნებში სხედან თეთრი, ვარდისფერი, სურნელოვანი, მცირე ზომის ყვავილები. ყვავის აპრილიდან ივნისამდე, მსხმოიარობს ივლისში. მრავლდება თესლითა (ითესება გაზაფხულზე) და კალმით (ყვავილობის დასრულების შემდეგ). სინათლის მოყვარული და სიცივეგამძლეა, იყენებენ ალპინარიუმებში.
სქოლიო
*
აკაკი ასათიანი
აკაკი თორნიკეს ძე ასათიანი (დ. 22 ოქტომბერი, 1953, თბილისი, საქართველო) — ქართველი პოლიტიკოსი. საქართველოს ტრადიციონალისტთა კავშირის თავმჯდომარე (სტკ), საქართველოს რესპუბლიკის უმაღლესი საბჭოს თავმჯდომარე 1991 წლის 18 აპრილიდან — 1992 წლის 6 იანვრამდე. 1990-1991 წლებში იყო საქართველოს რესპუბლიკის უზენაესი საბჭოს წევრი, საარჩევნო ბლოკი „მრგვალი მაგიდა — თავისუფალი საქართველო“, 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ტრადიციონალისტთა გაერთიანება“ და 1999-2004 წლებში იყო მე-5 მოწვევის პარლამენტის  წევრი, პარტიული სიით, საარჩევნო ბლოკი „საქართველოს აღორძინება“. ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).
ბიოგრაფია
დაიბადა 1953 წლის 22 ოქტომბერს, თბილისში, მოსამსახურის ოჯახში. დაამთავრა თბილისის სახელმწიფო უნივერსიტეტის აღმოსავლეთმცოდნეობის ფაკულტეტი. მუშაობდა მასწავლებლად, რედაქტორად, თარჯიმნად საქინფორმში (საინფორმაციო სააგენტო „საქართველო“).
1989 წლის აპრილში მონაწილეობდა საქართველოს მონარქიული პარტიის შექმნაში, მასში განხეთქილების შემდეგ შექმნა და სათავეში ჩაუდგა საქართველოს ტრადიციონალისტთა კავშირს, შემდგომში შემავალს ბლოკში მრგვალი მაგიდა — თავისუფალი საქართველო. საქართველოს უმაღლესი საბჭოს მრავალპარტიული არჩევნების შემდეგ — თავმჯდომარის მოადგილე, 1991 წლის 18 აპრილიდან — საქართველოს რესპუბლიკის უმაღლესი საბჭოს თავმჯდომარე. ფორმალურად იკავებდა ამ პოსტს, სანამ უმაღლესი საბჭო არ განიდევნა საქართველოდან სახელმწიფო გადატრიალების დროს, თუმცა პარლამენტის ხელმძღვანელობისგან ფაქტობრივად გადადგა 1991 წლის ოქტომბერში ჯანმრთელობის მდგომარეობის საბაბით, რის შემდეგ მოვალეობის შემსრულებლის ფუნქციას ფაქტობრივად ასრულებდა მისი მოადგილე ნემო ბურჭულაძე.
რესურსები ინტერნეტში
კატეგორია:დაბადებული 22 ოქტომბერი კატეგორია:დაბადებული 1953 კატეგორია:საქართველოს რესპუბლიკის I მოწვევის უზენაესი საბჭოს წევრები კატეგორია:საქართველოს III მოწვევის პარლამენტის წევრები კატეგორია:საქართველოს V მოწვევის პარლამენტის წევრები კატეგორია:თბილისის სახელმწიფო უნივერსიტეტის კურსდამთავრებულები აკაკი
კარტლაზმა
კარტლაზმა (Картлазма; Ҡартлаҙма) — სოფელი რუსეთში, ბაშკირეთში, ზილაირის რაიონში. მიეკუთვნება დმიტრიევკის სოფსაბჭოს. რაიონულ ცენტრ ზილაირიდან განლაგებულია 37 კილომეტრში, ხოლო უახლოეს რკინიგზის სადგურ სიბაიდან 151 კილომეტრში. 2010 წლის მოსახლეობის აღწერის მიხედვით სოფელში ცხოვრობდა 34 ადამიანი. მოსახლეობის უმრავლესობას რუსები შეადგენენ.
სქოლიო
კატეგორია:ზილაირის რაიონის სოფლები
ლეიდენის ქილა
ლეიდენის ქილა — პირველი ელექტრული კონდენსატორი. მოწყობილობა, რომლითაც შესაძლებელია რომ „შევინახოთ“ ელექტრული ველი ორ ელექტროდს შორის, რომელნიც მოთავსებულნი არიან ქილაში. ის შედგება ჩვეულებრივი ქილის შიდა და გარე ზედაპირზე დახვეული მეტალის ფოლგებისგან.
ის ერთმანეთისგან დამოუკიდებლად შექმნეს გერმანელმა ევალდ გეორგ ვონ კლეისტმა 1745 წლის 11 ოქტომბერს და ნიდერლანდელმა მეცნიერმა პიტერ ვან მუშენბრუკმა 1745-1746 წლებში, ქალაქ ლეიდენში. სწორედ აქედან მოდის მისი დასახელებაც — ლეიდენის ქილა.
სქოლიო
კატეგორია:ელექტრობა კატეგორია:დიელექტრიკები
გიორგი ბესთაუთი
გიორგი ბესთაუთი (Гиуæрги Бестауты; დ. 5 მაისი, 1932, გოიაანთკარი — 30 ივლისი, 1978, ცხინვალი, საქართველოს სსრ, სსრკ) — ოსი პოეტი და მთარგმნელი, საზოგადო მოღვაწე.
ბიოგრაფია
გიორგი ბესთაუთი დაიბადა 1932 წლის 5 მაისს, ცხინვალის რაიონის სოფელ გოიაანთკარში. გიგლა ბესთაუთისა და მარუსა ვალიევის ოჯახში. გიორგის ბაბუას, დედის მხრიდან, ტელა ვალიევს, იცნობდნენ, როგორც პოეტური ნიჭის ადამიანს, ოსურ ლექსთა მთხზველს. ხალხური ლექსების, ლეგენდების მთქმელი ყოფილა მისი მეორე ბაბუაც — იორდანე ბესთაუთი. გენეტიკის წყალობით გიორგის სხვა დედმამიშვილებიც წერდნენ ლექსებს. პოეტი შემდგომ იგონებდა, რომ ლექსების წერა უფროსი ძმის მიბაძვით დაიწყო.
სკოლაში ისე კარგად დაეუფლა ქართულ ენას, რომ ლექსების წერა მან ქართულად დაიწყო. ნაფი ჯუსოითი წერს:
1952 წელს გიორგიმ ცხინვალის პირველი ქართული საშუალო სკოლა ოქროს მედალზე დაამთავრა და იმავე წელს მისაღები გამოცდები წარმატებით ჩააბარა თბილისის სახელმწიფო უნივერსიტეტის ჟურნალისტიკის ფაკულტეტზე. უნივერსიტეტში მისი მასწავლებლები იყვნენ აკადადემიკოსი გიორგი ახვლედიანი, აკადემიკოსი ალექსანდრე ბარამიძე, პროფესორი ლევან მენაბდე და სხვები. სწორედ მათი დახმარებით შეისწავლა ძველი ქართული მწერლობა სრულყოფილად, რაც დაეხმარა შემდეგ „ვეფხისტყაოსნის“ ქართულიდან ოსურ ენაზე თარგმნაში. უნივერსიტეტში სწავლის პერიოდში მან მრავალი ლექსი დაწერა ქართულ ენაზე.
1957 წლიდან გიორგი კვლავ ცხინვალშია. ის ამავე წელს იწყებს მუშაობას ჟურნალ „ფიდიუაგში“, ჯერ რიგით ლიტმუშაკად, 1972 წელს კი ამ ჟურნალის რედაქტორი გახდა. 1973 წლიდან ის გამომცემლობის მთავარ რედაქტორად გადაიყვანეს და სიცოცხლის ბოლომდე, 1978 წლამდე, იქ მუშაობდა.
გარდაიცვალა 1978 წლის 30 ივლისს.
2020 წლის 1 ოქტომბბერს თბილისის სამგორის რაიონის ქინძმარაულის ქუჩის ერთ-ერთ შესახვევს ქალაქ თბილისის მუნიციპალიტეტის საკრებულოს განკარგულებით, მისი სახელი მიენიჭა.
შემოქმედება
1957 წელს ცხინვალში გამოდის გიორგის ლექსების პირველი წიგნი ოსურ ენაზე. 1962 წელს კი მისი ლექსების მეორე კრებული გამოდის, ახლა უკვე ქართულ ენაზე. გიორგი ბესთაუთის ლექსები თარგმნეს ბესიკ ხარანაულმა, გივი შაჰნაზარმა, ჯემალ აჯიაშვილმა, ჯანსუღ ჩარკვიანმა, გივი ალხაზიშვილმა, თედო ბექიშვილმა და სხვა ქართველმა პოეტებმა.
1968 წელს გამოდის გ. ბესთაუთის ლექსების ახალი კრებული „დღე და ღამე“. მიუხედავად იმისა, რომ გიორგიმ ქართული სკოლა დაამთავრა, ქართული განათლება მიიღო, იგი თავის მშობლიურ ენას ბრწყინვალედ ფლობდა, რასაც დედას, ოსური ენის კარგბ მცოდნეს უმადლიდა.
გიორგი ბევრს თარგმნიდა ქართულიდან ოსურად და პირიქით. იგი ბევრს მუშაობდა თარგმანებზე. მან თარგმნა ქართველი კლასიკოსების ნიკოლოზ ბარათაშვილის, ილია ჭავჭავაძის, აკაკი წერეთლის, ვაჟა-ფშაველას, გიორგი ლეონიძის და სხვათა ნაწარმოებები ოსურ ენაზე. ასევე თარგმნა მან თანამედროვე ქართველ პოეტთა ლექსები. გიორგი კარგად იცნობდა ოსურ და ქართულ ფოლკლორს, ისტორიას, მხატვრულ ლიტარატურას, მან თარგმნა იოანე იალღუზიძის პოემა „იალღუზიანი“ ოსურად, მაგრამ უმთავრესი მაინც შოთა რუსთაველის პოემა იყო. მან ათი წელი (1962-1972 წწ.) მოანდომა „ვეფხისტყაოსნის“ თარგმნას. მისი შრომა დააფასეს და გიორგი ბესთაუთი 1978 წელს ივანე მაჩაბლის პრემიის პირველი ლაურეატი გახდა.
სქოლიო
კატეგორია:დაბადებული 5 მაისი კატეგორია:დაბადებული 1932 კატეგორია:გარდაცვლილი 30 ივლისი კატეგორია:გარდაცვლილი 1978 კატეგორია:ოსი პოეტები კატეგორია:თბილისის სახელმწიფო უნივერსიტეტის კურსდამთავრებულები კატეგორია:ოსი მწერლები
სან-ხუან-დელ-სესარი
სან-ხუან-დელ-სესარი (San Juan del Cesar) — ქალაქი და მუნიციპალიტეტი კოლუმბიაში, ლა-გუახირის დეპარტამენტში. მდებარეობს ზღვის დონიდან 259 მეტრზე. 2005 წლის მონაცემებით, მოსახლეობა 29 532 ადამიანს შეადგენდა, სიმჭიდროვე 20.87 ადამიანი კმ²-ზე. ფართობი 1 415 კმ²-ია.
რესურსები ინტერნეტში
კატეგორია:ლა-გუახირის დეპარტამენტის მუნიციპალიტეტები და ქალაქები
Wow! (სიგნალი)
სიგნალი „wow“ — ძლიერი დაბალი სიხშირის სიგნალი რომელიც დააფიქსირა ჯერი ეიმანმა 1977 წლის 15 აგვისტოს პროექტ SETI-ზე მუშაობის პროცესსში. სიგნალი გადმოცემული სწორედ იმ სახით იყო, როგორითაც თეორიის მიხედვით, დედამიწას დაუკავშირდებოდა არამიწიერი ცივილიზაცია. სიგნალის ხანგრძლივობამ შეადგინა ზუსტად 72 წამი, რის შემდეგაც იგი შეწყდა. არაერთი მცდელობის და ძიების მიუხედავად, სიგნალი აღარ განმეორებულა. გაოცებულმა ეიმანმა მიღებული სიგნალის შესაბამისი კოორდინატები შეიყვანა კომპიუტერში, რის შემდეგაც ინფორმაცია დაბეჭდა ზედ კი დააწერა „wow“, რის გამოც სიგნალს შემდეგ უწოდეს სიგნალი „wow“.ამ ფაქტმა დიდი ინტერესი გამოწვია როგორც სამეცნიერო წრეებში, ისე მედიასა და საზოგადოებაში.
მდებარეობა
გამოგზავნის ზუსტი ადგილმდებარეობის განსაზღვრა გართულდა, ვინაიდან რადიოტელესკოპ დიდი ყური ორი მიმღები ჰქონდა, რომლებიც სხვადასხვა მიმართულებით იყვნენ მიმართულნი. ტელესკოპს არ გააჩნდა პროგრამული შესაძლებლობა გაერკვია, თუ რომელმა მიმღებმა დააფიქსირა სიგნალი. თუმცა, უფრო სარწმუნოდ მიიჩნევა, რომ სიგნალი გამოგზავნილი იქნა მშვილდოსნის თანავარსკვლავედიდან.
რესურსები ინტერნეტში
კატეგორია:კოსმოსი
ტერლახმორი
ტერლახმორი (Turloughmore; An Turlach Mór) — სოფელი ირლანდიაში, მდებარეობს გოლუეის საგრაფოში, კონაქტის პროვინციაში.
2006 წლის მონაცემებით სოფლის მოსახლეობა 301 ადამიანს შეადგენს.
სქოლიო
კატეგორია:გოლუეის საგრაფოს დასახლებული პუნქტები
კაშკაროვო (ზილაირის რაიონი)
კაშკაროვო (Кашкарово; Ҡашҡар) — სოფელი რუსეთში, ბაშკირეთში, ზილაირის რაიონში. მიეკუთვნება კაშკაროვოს სოფსაბჭოს. რაიონულ ცენტრ ზილაირიდან განლაგებულია 33 კილომეტრში, ხოლო უახლოეს რკინიგზის სადგურ სიბაიდან 82 კილომეტრში. 2010 წლის მოსახლეობის აღწერის მიხედვით სოფელში ცხოვრობდა 416 ადამიანი. მოსახლეობის უმრავლესობას ბაშკირები შეადგენენ.
გროდნო
ქალაქი მდებარეობს ქვეყნისა და რეგიონის დასავლეთ ნაწილში, მდინარე ნემანის ნაპირებზე, პოლონეთისა და ლიტვის საზღვართან ახლოს.
გროდნო ბელარუსის ერთ-ერთი ყველაზე ძველი ქალაქია. იგი პირველად მოხსენიებულია 1005 წლის ხელნაწერებში, თუმცა საბოლოოდ ეს ვერსია მიღებული არაა. ოფიციალურად ქალაქის დაარსების თარიღად მიჩნეულია 1128 წელი. 1376 წელს გროდნო შეუერთდა ვიტოვტის სამთავროს. 1569 წლიდან ქალაქი რეჩ-პოსპოლიტის გაერთიანებაშია. 1795 წლიდან კი - რუსეთის იმპერიის სამფლობელოა. 1801 წლიდან საგუბერნიო ქალაქია. 1863 წელს ქალაქი იყო იანვრის აჯანყების ერთ-ერთი ცენტრი. 1915 წელს დაიპყრეს გერმანულმა ძალებმა. 1920 წლიდან საბჭოთა კონტოლის ქვეშაა, თუმცა ამავე წლის ოქტომბერში პოლონეთის შემადგენლობაშია და მის კონტროლს ექვემდებარება 1939 წლამდე. 1941 წლის 23 ივნისს ქალაქი გერმანიის ფაშისტურმა არმიამ დაიპყრო. მათგან გაათავისუფლეს 1944 წელს „ოპერაცია ბაგრატიონის“ შედეგად. 1944 წლიდან დღემდე არის გროდნოს ოლქის ადმინიტრაციული ცენტრი.
ქალაქი გროდნო იყოფა ორ, ლენინისა და ოქტომბრის რაიონებად.
სქოლიო
კატეგორია:ბელარუსის ქალაქები
გუდარეხის ქვაჯვარი
ქვაჯვარი, რომლის ფასადი მიმართულია დასავლეთით, სოფელ გუდარეხისკენ, წარმოადგენს მოყვითალო ქვიშაქვის ფილას ჯვრის ბარელიეფური გამოსახულებით. ფილა ჩადგმულია მასიურ ბუნში და ოდნავ განიერდება ქვემოდან ზევით. მისი სიგანე ზედა ნაწილში 104 სმ-ია, სიმაღლე ბუნიდან 185 სმ, საერთო სიმაღლე 250 სმ, სიგანე 40 სმ. ბუნის ზომებია 158 X 109 X 65 სმ. კვარცხლბეკზე დასმული, წაგრძელებული ჯვრის გამოსახულება მჭიდროდაა ჩასმული დეკორატიულ თაღში, რომელიც მომრგვალებულ პილასტრებზეა გადადებული. პილასტრების ბაზები და კაპიტელები სფერული ფორმისაა. თვით ჯვრის კონტური ხაზგასმულია ორმაგი ლილვით, მკლავების ღერძების გადაკვეთა აქცენტირებულია გირჩით. ლილვებს შორის მოქცეული არე მთლიანად შევსებულია ერთმანეთში გადახლართული რგოლების გეომეტრიული ორნამენტით. ქვაჯვარის სხვა მხარეები სრულიად სადაა. ქვაჯვარის გვერდზე მიწაში ჩაფლულია ბუნის ქვა გვერდების ზომებით — 50 X 45 სმ.
გუდარეხის ქვაჯვარს კულტურული მემკვიდრეობის ძეგლის სტატუსი მიენიჭა 2006 წლის 30 მარტს საქართველოს კულტურის, ძეგლთა დაცვისა და სპორტის სამინისტროს მიერ, ხოლო ამავე წლის 7 ნოემბერს, საქართველოს პრეზიდენტის № 665 ბრძანებულების თანახმად, მიენიჭა ეროვნული მნიშვნელობის კულტურის უძრავი ძეგლის კატეგორია.
სქოლიო
კატეგორია:თეთრიწყაროს მუნიციპალიტეტის არქეოლოგიური ძეგლები კატეგორია:ეროვნული მნიშვნელობის კატეგორიის კულტურის უძრავი ძეგლები
ღრომის წმინდა თევდორეს ეკლესია
ღრომის წმინდა თევდორეს ეკლესია — ეკლესია ახალციხის მუნიციპალიტეტის სოფელ წყორძასა და ანდრიაწმინდას შორის, ნასოფლარ ღრომის მახლობლად. აგებულია შუა საუკუნეებში.
ეკლესია დარბაზული ტიპისაა. აგებულია თლილი ქვით, აქვს ქვის გადახურვა. ყურადსაღებია სახურავის კეხის მორთულობა. აღმოსავლეთით, კეხზე ქვით გამოქანდაკებული ცხვრის თავია გამოსახული, რომელიც მთელ ფასადს აგვირგვინებს, ხოლო დასავლეთის კეხზე ეკლესიის მცირე მოდელი ყოფილა გამოსახული.
აღაქიშიბეილი
აღაქიშიბეილი (Ağakişibəyli) — სოფელი აზერბაიჯანში, ლენქორანის რეგიონის  მასალის რაიონში. მოსახლეობის რაოდენობა — 1418 კაცი (2009).
სქოლიო
კატეგორია:მასალის რაიონის სოფლები
აქემენიანთა იმპერიის ოლქები
ჰეროდოტემ აქემენიდური იმპერია 20 ძირითად ოლქად დაყო და დანომრა ისინი. ქვემოთ ჩამოთვლილია თითოეული მათგანის მიერ ყოველწლიურად გადახდილი ხარკის ოდენობა, ეთნიკური შემადგენლობა, ან/და რეგიონები (სატრაპიები) რომლებსაც ისინი მოიცავდნენ.
იხილეთ აგრეთვე
*
იურული პარკი (საუნდტრეკი)
Jurassic Park: Original Motion Picture Soundtrack — 1993 წელს გამოსული ფილმ „იურული პარკის“ საუნდტრეკი. კომპოზიტორი, დირიჟორი და პროდიუსერია ჯონ უილიამსი. ორკესტრირება გაუკეთეს ჯონ ნოიფილდმა, ალექსანდერ კარიჯმა და კონრად პოუპმა.
საუნდრეკი გამოვიდა ლეიბლზე MCA Records 1993 წლის 20 მაისს. 2013 წლის 9 აპრილს გამოვიდა 20 წლის საიუბილეო გამოცემა ლეიბლზე Geffen Records, რომელიც დამატებით შეიცავდა ადრე გამოუცემელ მუსიკას. 2016 წლის 29 ნოემბერს, ჯონ უილიამსის საკოლექციო გამოცემა რემასტერირებული იქნა და შეუერთდა „დაკარგული სამყაროს“ საუნდტრეკს და გამოიცა ლეიბლზე La-La Land Records.
20 წლის საიუბილეო გამოცემა
2013 წლის 9 აპრილს ფილმის გამოსვლიდან ოცი წლის თავზე, გამოიცა საუნდტრეკის ხელახალი გამოცემა ციფრული სახით ლეიბლზე Geffen Records, რომელიც შეიცავდა უილიამსის მიერ შერჩეულ 4 ბონუს სიმღერას.
ჯონ უილიამსის საკოლექციო გამოცემა
2016 წლის 29 ნოემბერს „იურული პარკის“ საუნდტრეკის რემასტერინგული ვერსია კომპლექტში გამოვიდა „დაკარგული სამყაროს“ საუნდტრეკთან ერთად ლეიბლზე La-La Land Records. ეს ხელახალი გამოცემა შეიცავდა გაფართოებულ ტრეკებს ორიგინალი საუნდტრეკიდან და აგრეთვე 4 ბონუს სიმღერას მე-20 საიუბილეო გამოცემიდან.
სქოლიო
კატეგორია:იურული პარკის საუნდტრეკები კატეგორია:ჯონ უილიამსის საუნდტრეკები კატეგორია:ფილმების საუნდტრეკები კატეგორია:1993 წლის საუნდტრეკები კატეგორია:MCA Records-ის საუნდტრეკები კატეგორია:La-La Land Records-ის საუნდტრეკები კატეგორია:Geffen Records-ის საუნდტრეკები
ანა ბუჩუკური
ანა ბუჩუკური (დ. 5 აპრილი, 1990 ) — ქართველი პოლიტიკოსი. მუშაობდა საქართველოს მთავრობის ადმინისტრაციაში, ადამიანის უფლებათა სამდივნოს (სამსახური) უფროსის თანამდებობაზე. საქართველოს მე-10 მოწვევის პარლამენტის წევრი 2020 წლიდან.
ბიოგრაფია
დაამთავრა თბილისის სახელმწიფო უნივერსიტეტის იურიდიული ფაკულტეტი, სამართალმცოდნეობის სპეციალობით. 2009-2010 წლებში იყო სახალხო დამცველის აპარატის პრაქტიკანტი. 2011 წელს იყო სსპ-განათლების ხარისხის განვითარების ეროვნული ცენტრის აკრედიტაციის ექსპერტი. 2011-2012 წლებში იყო სახალხო დამცველის აპარატის მართლმსაჯულების დეპარტამენტის მთავარი სპეციალისტი. 2012-2014 წლებში იყო იუსტიციის სამინისტროს ადმინისტრაციის მრჩეველი. 2014-2015 წლებში იყო სახალხო დამცველის აპარატის ანალიტიკური დეპარტამენტის მთავარი სპეციალისტი. 2014 წლიდან არის „ნიუ-ვიჟენ“ უნივერსიტეტის პროფესორის ასისტენტი. 2015-2017 წლებში იყო სსიპ-განათლების ხარისხის განვითარების ეროვნული ცენტრის სამართალ შემოქმედების სამმართველოს უფროსი. 2017 წელს იყო ეკონომიური და მდგრადი განვითარების სამინისტროს პარლამენტთან ურთიერთობის სამმართველოს უფროსი. 2017-2018 წლებში იყო შსს-ს იურიდიული დეპარტამენტის დირექტორის მოადგილე. 2018-2019 წლებში იყო შსს-ს ადმინისტრაციის უფროსის მოადგილე. 2020 წელს იყო საქართველოს მთავრობის ადმინისტრაციის ადამიანის უფლებათა სამდივნოს უფროსი. 2020 წელს იყო პრემიერ-მინისტრის აპარატის უფროსის მოადგილე. 2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“. არის საქართველოს პარლამენტის ადამიანის უფლებათა დაცვისა და სამოქალაქო ინტეგრაციის კომიტეტის წევრი.
სქოლიო
კატეგორია:დაბადებული 1990 კატეგორია:დაბადებული 5 აპრილი კატეგორია:საქართველოს X მოწვევის პარლამენტის წევრი ქალები კატეგორია:„ქართული ოცნების“ წევრები
უილიამსტაუნი (ირლანდია)
უილიამსტაუნი (Williamstown; Baile Deasumhan) — სოფელი ირლანდიაში, მდებარეობს გოლუეის საგრაფოში, კონაქტის პროვინციაში.
იხილეთ აგრეთვე
კატეგორია:გოლუეის საგრაფოს დასახლებული პუნქტები
ბიშაპური
300px|მინი|ქალაქ ბიშაპურის ნანგრევები ბიშაპური  — ირანის ისტორიული ქალაქი. მდებარეობს ქვეყნის სამხრეთ-აღმოსავლეთ ნაწილში, თანამედროვე ქალაქ კაზერუნიდან სამხრეთით. სპარსეთისა და ელამის ძველ გზაზე, რომელიც აკავშირებდა სასანიდების დედაქალაქ ისთახრსა და ქტესიფონს. ქალაქი ბიშაპური გარკვეული პერიოდის განმავლობაში სასანიანების იმპერიის დედაქალაქი იყო.
ისტორია
ქალაქი 266 წელს მდინარე რუდე-სეფუდის ნაპირზე დააარსა შაპურ I-მა, სასანიანების მეორე მეფემ. ქალაქის სახელწოდება ნიშნავს „შაპურის ქალაქს“, რადგან სწორედ შაპურ I-მა გადაიტანა აქ თავისი დედაქალაქი ისთახრიდან. ქალაქს ამშვენებს მრავალრიცხოვანი რელიეფები, რომელიც შაპურის რომაელებზე გამარჯვებას აღნიშნავენ. მშენებლობაში მონაწილეობდნენ იმპერატორ ვალერიანეს ჯარისკაცები, რომლებიც 260 წელს გამარჯვების შემდეგ ტყვედ ჩაუვარდნენ შაპურს. როგორც ჩანს ქალაქი ცარიელ ადგილზე არ აუშენებიათ. არქეოლოგებმა აღმოაჩინეს პართიული და ელამური ცივილიზაციის კვალი.
მოგვიანებით დედაქალაქი გადაიტანეს ქტესიფონში მაგრამ ქალაქმა ბიშაპურმა შეინარჩუნა მნიშვნელობა არაბების დაპყრობებამდე, ხოლო მასში მოსახლეობა X საუკუნემდე ცხოვრობდა.
გვირგვინას ქედი
გვირგვინას ქედი — ქედი საქართველოში, ბორჯომის მუნიციპალიტეტში. წარმოადგენს თრიალეთის ქედის ჩრდილო-დასავლეთ განშტოებას. ერთი მხრივ, გუჯარეთისწყლის აუზისა და, მეორე მხრივ, ნეძვისწყლისა და ძამის აუზების წყალგამყოფი. იწყება მთა ჯამჯამასთან და ციცაბო კალთით მთავრდება მტკვრის მარჯვენა ნაპირას. აგებულია პალეოგენური დანალექებით. ქედის უმაღლესი წერტილია მთა მურყნევი (2342 მ). სხვა მთებიდან აღსანიშნავია: აბუხალო (2255 მ), გვირგვინა (2253 მ), თორტიზა (1996 მ) და სხვა. ქედის ციცაბო კალთები ძლიერ დაღარულია მდინარეთა ხეობებით. შემოსილია ძირითადად ფართოფოთლოვანი ტყით, ნაწილობრივ — წიფლნარ-მუქწიწვოვნებით. თხემურ ნაწილში სუბალპური მდელოებია. გვირგვინას ქედზე ზაფხულში მოხერხებულია პირველი და მეორე კატეგორიის სიძნელის ჩასათვლელი ტურისტული მარშრუტების გავლა, ზამთარში — სათხილამური ლაშქრობის მოწყობა. მის კალთებზე სოფლები: თორტიზა, ყვიბისი, ტიმოთესუბანი, მზეთამზე, დიდი და პატარა მიტარბი, დაბა წაღვერი და სხვა.
სქოლიო
კატეგორია:სამცხე-ჯავახეთის მხარის ქედები
ბიშაპური
სქოლიო
კატეგორია:ირანის არქეოლოგიური ძეგლები კატეგორია:ყოფილი დედაქალაქები
ბეჟან გიორგაძე
ბეჟან გიორგის ძე გიორგაძე (დ. 25 მარტი, 1905, სოფ. ვალე, ახალციხის მაზრა, — გ. 29 ნოემბერი, 1984, თბილისი) — ქართველი ისტორიკოსი.
დაამთავრა თბილისის სათავადაზნაურო გიმნაზია. XX საუკუნის 20–იან წლებში სწავლობდა სორბონის უნივერსიტეტში სიტყვიერებისა და ჰუმანიტარულ მეცნიერებათა ფაკულტეტზე. აქვე გაწევრიანდა ქართველი ახალგაზრდობის პატრიოტული ორგანიზაცია „თეთრი გიორგის“ რიგებში. დაამთავრა ვატიკანის უნივერსიტეტი და მიენიჭა ღვთისმეტყველების დოქტორის ხარისხი. 1930-იან წლებში დაბრუნდა საქართველოში. 1938-1946 და 1951-1956 წლებში პოლიტიკურ შეხედულებათა გამო რეპრესირებული იყო. პატიმრობიდან გათავისუფლების შემდეგ მუშაობდა საქართველოს მეცნიერებათა აკადემიის ისტორიის ინსტიტუტის ბიბლიოთეკარად და მეცნიერ თანამშრომლად; თბილისის უცხო ენათა პედაგოგიურ ინსტიტუტში ასწავლიდა იტალიურ ენას.
ვატიკანის ბიბლიოთეკაში აგროვებდა მასალებს საქართველოს შესახებ. გაშიფრა, თარგმნა, დაურთო კომენტარები, გამოკვლევები და გამოსცა საქართველოს ისტორიის შესასწავლად ღირებული უცხოური წყაროები: „ჯუდიჩე მილანელი დონ ჯუზეპე. წერილები საქართველოზე: XVII საუკუნე” (1964), „ულუგ-ბეგ ბაიათი და მისი რელაციონი XVI საუკუნის საქართველოზე” (1975), „დონ კრისტოფორო დე კასტელი. ცნობები და ალბომი საქართველოს შესახებ” (1976), „დონ პიეტრო ავიტაბილე. ცნობები საქართველოზე (XVII საუკუნე)” (1977).
რესურსები ინტერნეტში
კატეგორია:დაბადებული 25 მარტი კატეგორია:დაბადებული 1905 კატეგორია:გარდაცვლილი 29 ნოემბერი კატეგორია:გარდაცვლილი 1985 კატეგორია:ქართველი ისტორიკოსები კატეგორია:ახალციხის მუნიციპალიტეტში დაბადებულები ბეჟან
შოთა მილორავას ქუჩა
შოთა მილორავას ქუჩა — ქუჩა თბილისში. მდებარეობს მთაწმინდის რაიონში (ვერე); მიხეილ ზანდუკელისა და დიმიტრი ბაქრაძის ქუჩებს შორის. თბილისის გამგეობის მიერ 1903 წელს შედგენილ ქუჩების სიაში შეტანილია როგორც იზმაილოვის შესახვევი. თბილისის 1934 წლის გეგმაზე დატანილია როგორც ელისე ლომინაძის შესახვევი, შემდეგ კოლხიდის, ივანე ჯავახიშვილის, მიხეილ ზანდუკელის შესახვევი ერქვა. შოთა მილორავას სახელი ეწოდა 1992 წელს. აქვს ერთი ჩიხი.
ლიტერატურა
კატეგორია:მთაწმინდის რაიონის ქუჩები
აგარიკომიცეტები
აგარიკომიცეტები (Agaricomycetes) — სოკოების სამეფოს კლასი სადაც გაერთიანებულია ფირფიტოვანნი, ფორებიანი და ძარღვიანი სოკოების რიგები და ოჯახები. კლასში დღესდღეობით გაერთიანებულია 17 რიგი, 100 ოჯახი, 1147 გვარი და 21000 სახეობა. ზოგიერთი წარმომადგენელი საპროფიტული, პარაზიტული და მიკორიზულია.
რესურსები ინტერნეტში
კატეგორია:აგარიკომიცეტები
კრასნი-კუშაკი
სქოლიო
კატეგორია:ზილაირის რაიონის სოფლები
მაჩხაანის ქუჩა
მაჩხაანის ქუჩა — ქუჩა თბილისში, მდებარეობს ნაძალადევის რაიონში (ლოტკინი), გრძელდება დიმიტრი ჟღენტის ქუჩიდან მთის ფერდობამდე. ლოტკინის დასახლების VII ქუჩას მაჩხაანის ქუჩა დაერქვა XX საუკუნის 70-იან წლებში.
კატეგორია:ნაძალადევის რაიონის ქუჩები
საქართველოს დემოკრატიული რესპუბლიკის ბიუჯეტი
საქართველოს დემოკრატიული რესპუბლიკის ბიუჯეტი — საქართველოს დემოკრატიულ რესპუბლიკაში არსებული სოციალურ-ეკონომიკური მდგომარეობა საკმაოდ მძიმე იყო, რაც შესაბამისად აისახებოდა სახელმწიფო ბიუჯეტზეც. საქართველოს ფინანსთა და ვაჭრობა-მრეწველობის მინისტრის ამხანაგის (მოადგილის) სიმონ ავალიანის მონაცემებით, 1918-1919 წლებში შემოსავლით დაფარული იყო სახელმწიფო ბიუჯეტის 25%, ხოლო 1919-1920 წლებში — 40%.
მიუხედავად ამისა, საქართველოში იმხანად შექმნილი სოციალურ -ეკონომიკური ვითარება მაინც უკეთესი იყო როგორც მეზობელ ქვეყნებთან (რუსეთი, სომხეთი, აზერბაიჯანი), ასევე, სხვა არაერთ სახელმწიფოსთან შედარებით. ამ თვალსაზრისით, საქართველოს მონაცემები უტოლდებოდა საშუალო ევროპულ მაჩვენებლებს. კერძოდ, საქართველოს დემოკრატიული რესპუბლიკის ფინანსთა და ვაჭრობა-მრეწველობის მინისტრის კონსტანტინე კანდელაკის ცნობით, 1919-1920 წლებში სახელმწიფო შემოსავლით დაფარული იყო ქვემოთ ჩამოთვლილი ქვეყნების სახელმწიფო ბიუჯეტის შემდეგი ნაწილი: გერმანიაში — 7 %; ესტონეთში — 7%; პოლონეთში — 0%; რუმინეთში — 6%; იტალიაში — 8%.
საქართველოს სოციალურ-ეკონომიკური ვითარების შედარებით სტაბილურობას ჩვენი ქვეყნის დამოუკიდებლობის მოწინააღმდეგენი ხსნიდნენ რუსეთის იმპერიის დანგრევის შემდეგ ჩვენში დარჩენილი სახელმწიფო ქონების ვითომდაც „დიდი რაოდენობით“. აქვე უნდა გავიხსენოთ, რომ იმ პერიოდში წარმოქმნილ ყველა ახალ სახელმწიფოს დარჩა უძრავმოძრავი ქონება იმ ქვეყნებისა, რომელთაც ისინი გამოეყვნენ. ეს მოვლენა სრულებით ბუნებრივად მიიჩნევა საერთაშორისო პრაქტიკაში. კ. კანდელაკი წერდა: საბჭოთა კავშირის ხელისუფლების მიერ დადგენილ იდეოლოგიურ ჩარჩოებში მოქცეული მკვლევრები იძულებულნი იყვნენ, რომ საქართველოს დემოკრატიულ რესპუბლიკაში არსებული მდგომარეობა და, მათ შორის, სოციალურ-ეკონომიკური ვითარებაც მაქსიმალურად უარყოფით ჭრილში წარმოეჩინათ. ასეთი არაობიექტური მიდგომის ერთ-ერთ ნიმუშს წარმოადგენს საქართველოს კომუნისტური პარტიის პირველი მდივნის (1938-1952 წლებში) კანდიდატურის ჩარკვიანის გამოკვლევა, სადაც ავტორი ცდილობს, არა მხოლოდ გააკრიტიკოს, არამედ სასტიკად დაგმოს საქართველოს დემოკრატიული რესპუბლიკის ხელისუფლების ეკონომიკური პოლიტიკა, რომელსაც იგი „ანტიხალხურს“ უწოდებს.
ურიბია
ურიბია (Uribia) — ქალაქი და მუნიციპალიტეტი კოლუმბიაში, ლა-გუახირის დეპარტამენტში. მდებარეობს ზღვის დონიდან 71 მეტრზე. 2005 წლის მონაცემებით, მოსახლეობა 116 674 ადამიანს შეადგენდა, სიმჭიდროვე 14.76 ადამიანი კმ²-ზე. ფართობი 7 905 კმ²-ია.
რესურსები ინტერნეტში
კატეგორია:ლა-გუახირის დეპარტამენტის მუნიციპალიტეტები და ქალაქები
შაო-შიენ ჰუ
შაო-შიენ ჰუ (ჩინ. 侯孝賢; დ. 8 აპრილი, 1947, მეის პროვინცია, გუანდონგი, ჩინეთის რესპუბლიკა) — ტაივანელი კინორეჟისორი, სცენარისტი, პროდუსერი და მსახიობი. ტაივანის ახალი ტალღის მოძრაობის ერთ-ერთი დამფუძნებელი.
ადრეული ცხოვრება და კინო-კარიერა
ჰოუს ოჯახი ჩინეთის სამოქალაქო ომის დროს (1945-1949) ტაივანში გადასახლდა, სადაც მან თავისი ბავშვობა გაატარა. სწავლობდა ტაივანის სახელმწიფო ხელოვნების აკადემიაში, სადაც სწავლა 1972 წელს დაასრულა და 1970-იანების ნახევრამდე, სანამ სცენარისტობას და რეჟისორის ასისტენტობას დაიწყებდა, გამყიდველად მუშაობდა.
1980 წელს ჰუმ თავისი სადებიუტო სრულმეტრაჟიანი ფილმი გადაიღო, სახელად „ საყვარელი გოგო“ (Jiushi liuliu de ta). დროთა განმავლობაში, სტილის ჩამოყალიბების შემდეგ, მისი ფილმები გამოირჩეოდა ნარატივის ეპიზოდური მოყოლით, ხშირად უსიტყვო მოქმედებებით, რომლებიც ჰუს ნამუშევრებში ხშირად დიალოგების მაგივრობას წევენ.
ჰუს ჯამში დაწერილი აქვს ოცდაერთი ფილმის სცენარი, აქედან გადაიღო რვა. იგი თანასცენარისტია ედვარდ იანგის ფილმისა „ტაიბეის ისტორია“, სადაც თავად ასრულებდა ერთ-ერთი მთავარი პერსონაჟისა და პროტაგონისტის, ლუნის, როლს.
სტილი
ჰოუს ფილმების ჯილდო მიუღიათ ისეთ მნიშვნელოვანი კინოფესტივალებზე, როგორიც არის ვენეციის კინოფესტივალი, კანის კინოფესტივალი, ბერლინის კინოფესტივალი, ჰავაის საერთაშორისო კინოფესტივალი. 1990 წელს ამერიკელი და საერთაშორისო კრიტიკოსების მიერ იგი „დეკადის საუკეთესო რეჟისორად“ გამოცხადდა.
ჰუმ მიიღო ჯილდო კანის კინოფესტივალზე საუკეთესო რეჟისორის ნომინაციაში ფილმისთვის „ასასინი“ (2015).
ჰქონია სამსახიობო გამოცდილებაც. იგი ჩნდება ტაივანური ახალი ტალღის ერთ-ერთი გამორჩეული რეჟისორის, ედვარდ იანგის 1984 წელს გამოსულ ფილმში, „ტაიბეის ისტორიაში “. იგი ლუნის, ბეისბოლის ვარსკვლავის როლს ასრულებს. მას თავისი შეყვარებული მიატოვებს და ცდილობს, იპოვოს გზა ტაიბეიში. ჰოუს ასევე ჰქონდა პატარა როლი 2013 წელს გამოშვებული ჩინურ კომედიურ ფილმში, „ახალგაზრდული სტილი“, რომელიც თინეიჯერების შესახებ გვიყვება.
სქოლიო
კატეგორია:ტაივანელი კინორეჟისორები კატეგორია:ტაივანელი სცენარისტები კატეგორია:ტაივანელი მსახიობები კატეგორია:დაბადებული 8 აპრილი კატეგორია:დაბადებული 1947 კატეგორია:XX საუკუნის ტაივანელი მამაკაცი მსახიობები კატეგორია:აზიელი კინოპროდიუსერები კატეგორია:ტაივანელი კინოპროდიუსერები კატეგორია:ტაივანელი მამაკაცი ტელემსახიობები
ელისაბედ ჩაიკინა
მინი|250პქ|ელისაბედ ჩაიკინა ელისაბედ (ლიზა) ივანეს ასული ჩაიკინა (Елизаве́та Ива́новна Ча́йкина; დ. 28 აგვისტო, 1918, სოფელი რუნა, პენოს რაიონი, ახლანდელი ტვერის ოლქი — გ. 22 ნოემბერი, 1941, დაბა პენო) — პარტიზანული მოძრაობის მონაწილე დიდი სამამულო ომის (1941–1945) პერიოდში. საბჭოთა კავშირის გმირი (1942 წლის 6 მარტი, სიკვდილის შემდეგ ). კომპარტიის წევრი 1939 წლიდან. 1933 წელს ქოხ-სამკითხველოს გამგე. 1939 წლიდან საკავშირო ალკკ პენოს რაიკომის მდივანი, ფაშისტური ოკუპაციის პერიოდში — იატაკქვეშა რაიკომის მდივანი. 1941 წლის ნოემბერში შეიპყრეს ფაშისტებმა და სასტიკი წამების შემდეგ დახვრიტეს. ელისაბედ ჩაიკინას სახელი მიენიჭა სახალხო მეურნეობის წარმოება-დაწესებულებებს, სკოლებსა და პიონერულ რაზმებს. ქალაქ კალინინში (ახლანდელი ტვერი) — კომკავშირის დიდების მუზეუმს. დაბა პენოში აღმართულია მისი ძეგლი (1944 წელი, მოქანდაკე ნ. ტომსკი).
სქოლიო
კატეგორია:დაბადებული 28 აგვისტო კატეგორია:დაბადებული 1918 კატეგორია:გარდაცვლილი 22 ნოემბერი კატეგორია:გარდაცვლილი 1941 კატეგორია:საბჭოთა კავშირის გმირები
ვუდფორდი (ირლანდია)
ვუდფორდი (Woodford; An Ghráig) — სოფელი ირლანდიაში, მდებარეობს გოლუეის საგრაფოში, კონაქტის პროვინციაში.
2002 წლის მონაცემებით სოფლის მოსახლეობა 280 ადამიანს შეადგენს.
სქოლიო
კატეგორია:გოლუეის საგრაფოს დასახლებული პუნქტები
სამღერეთის მონასტერი
სამღერეთის მონასტერი — ეროვნული მნიშვნელობის კატეგორიის კულტურის უძრავი ძეგლი ქვემო ქართლის მხარეში, თეთრიწყაროს მუნიციპალიტეტში, სოფელ სამღერეთში. სამონასტრო კომპლექსი აგებულია XI-XIII საუკუნეებში. სამონასტრო კომპლექსის შემადგენლობაში შედის ორი ეკლესია, სატრაპეზო, სასახლე და სამრეკლო.
პირველი ეკლესია ძალზე დაზიანებული სახითაა შემორჩენილი. ძეგლი განვითარებულ შუა საუკუნეებს განეკუთვნება, ამაზე მიუთითებს ფასადის მორთულობა, დეკორი, ჩუქურთმა, საკურთხეველში დატანილი მაღალი, თაღოვანი ნიშები და ა. შ. იკითხება კონქისა და სატრიუმფო თაღის ნაშთები, აგრეთვე სამხრეთის ჯვრული პილასტრი თავის საბჯენი თაღით. კარიბჭე ჯვრული კამარითაა გადახურული.
ეკლესიის სამხრეთ-აღმოსავლეთით სამრეკლოს ნანგრევია. კომპლექსს გალავანი შემოუყვება. ეკლესიის დაბლა სამხრეთ-დასავლეთით, დიდი საცხოვრებელი სასახლის ნანგრევებია შემორჩენილი.
მეორე ეკლესიაც ძალზე დაზიანებული სახითაა შემორჩენილი. ისიც განვითარებულ შუა საუკუნეებს განეკუთვნება. სატრაპეზო ორსართულიანია. პირველ სართულზე მარანია ქვევრებით. მეორე სართულზე თავად სატრაპეზოა შესასვლელებით დასავლეთიდან და ჩრდილოეთიდან. განათებულია ხუთი თაღოვანი სარკმლით. აღმოსავლეთ კედელში ორი ნახევარწრიული ნიშაა. აგებულია გათლილი ქვით, შიგნიდან შელესილია.
სასახლეს ერთსაფეხურიანი ცოკოლი აქვს. პირველ სართულზე ფართო უნაოთხალო კარია. გადახურვა ჩამოქცეულია. შემორჩენილია ხის კოჭების საყრდენი კონსოლები. სასახლის ჩრდილო-აღმოსავლეთით ეკლესია და გალავანია.
სამღერეთის მონასტერს კულტურული მემკვიდრეობის ძეგლის სტატუსი მიენიჭა 2006 წლის 30 მარტს საქართველოს კულტურის, ძეგლთა დაცვისა და სპორტის სამინისტროს მიერ, ხოლო ამავე წლის 7 ნოემბერს, საქართველოს პრეზიდენტის № 665 ბრძანებულების თანახმად, მიენიჭა ეროვნული მნიშვნელობის კულტურის უძრავი ძეგლის კატეგორია.
სქოლიო
კატეგორია:თეთრიწყაროს მუნიციპალიტეტის ტაძრები კატეგორია:ეროვნული მნიშვნელობის კატეგორიის კულტურის უძრავი ძეგლები
ქეთევან ციხელაშვილი
ქეთევან ციხელაშვილი (დ. 21 აგვისტო, 1978, ქუთაისი) — საქართველოს სახელმწიფო მინისტრი შერიგებისა და სამოქალაქო თანასწორობის საკითხებში 2016–2020 წლებში.
განათლება
ქეთევან ციხელაშვილმა 1998-1999 წლებში იმყოფებოდა უნგრეთში სამოქალაქო განათლების პროექტის (CEP) კურსებზე. 1999 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტი საერთაშორისო ურთიერთობების სპეციალობით. დამთავრების შემდეგ კვლავ გაემგზავრა უნგრეთში, ევროპის ცენტრალურ უნივერსიტეტში სადაც მოიპოვა საერთაშორისო ურთიერთობებისა და ევროპული კვლევების მაგისტრის ხარისხი. 2007 წელს ირლანდიაში, ლიმერიკის უნივერსიტეტში გაიარა საზაფხულო კურსი ევროპული ინტეგრაციის საკითხებში. 2011 წელს შვეიცარიაში იყო აკადემიური მკვლევარი ფრიბურგის უნივერსიტეტში. 2006 წლიდან არის ილიას სახელმწიფო უნივერსიტეტის ფილოსოფიისა და სოციალურ მეცნიერებათა ფაკულტეტის დოქტორანტი.
კარიერა
1996-1998 წწ. იყო გაეროს ახალგაზრდული ორგანიზაციის საქართველოს განყოფილების (UNOY) პროექტების ასისტენტი. 1998 წელს სამართლიანი არჩევნებისა და დემოკრატიის საერთაშორისო ორგანიზაციის დირექტორის თანაშემწე. 1998-1999 წლებში იყო საგარეო საქმეთა სამინისტროს საგარეო პოლიტიკის კვლევისა და ანალიზის ცენტრში მთავარი სპეციალისტი. 2000-2001 წლებში იყო ელექტრონულ ჟურნალ Transition Online-ის რედაქტორის თანაშემწე. 2002-2004 წლებში მუშაობდა კონფლიქტებისა და მოლაპარაკებების საერთაშორისო კვლევით ცენტრში (ICCN) პროგრამის მენეჯერად და უფროს ანალიტიკოსად. 2001 წელს მიწვეული იქნა გერმანიის ქალაქ ფლენსბურგში უმცირესობების საკითხთა ევროპულ ცენტრში (ECMI) მკვლევარ-თანაშემწედ. 2001-2002 წლებში - ჰამბურგის უნივესტიტეტის (გერმანია) ეუთოს კვლევის ცენტრის (CORE) მკვლევარი. 2002 წელს იყო ნატოს საპარლამენტო ასამბლეის პოლიტიკისა და თავდაცვის სამმართველოს მკვლევარი-თანაშემწე (ბრიუსელი, ბელგია). 2004-2006 წწ. - კონფლიქტების მოგვარების საკითხებში სახელმწიფო მინისტრის აპარატში სახელმწიფო მინისტრის თანაშემწე და საერთაშორისო ურთიერთობების სამმართველოს უფროსი სპეციალისტი. 2007-2009 წწ. - ევროპის სტაბილურობის ინიციატივის (ESI) ანალიტიკოსი საქართველოში. 2002-2010 წწ. - ფრიდრიხ ნაუმანის სახელობის ფონდის კონსულტანტი საქართველოში. 2008 წლიდან დღემდე ილიას უნივერსიტეტში კითხულობს ლექციებს ევროპათმცოდნეობაში. 2006-2012 წწ. - ლიბერალური აკადემია თბილისის (LAT) დირექტორი. 2012 წლის იანვრიდან 2012 წლის ოქტომბრამდე - აღმოსავლეთ პარტნიორობის სამოქალაქო საზოგადოების ფორუმის საქართველოს ეროვნული პლატფორმის თავმჯდომარე. 2012-2016 წლებში იყო სახელმწიფო მინისტრის პირველი მოადგილე შერიგებისა და სამოქალაქო თანასწორობის საკითხებში. 2016 წელის 1 აგვისტოდან 2020 წლის 15 ივნისამდე იყო სახელმწიფო მინისტრი შერიგებისა და სამოქალაქო თანასწორობის საკითხებში. 15 ივნისიდან არის საქართველოს ელჩი ავსტრიაში, მუდმივი წარმომადგენელი ეუთოსა და ვენაში მდებარე სხვა საერთაშორისო ორგანიზაციებში.
ვარლამ გიორგაძე
ვარლამ ნიკოლოზის ძე გიორგაძე (დ. 17 აგვისტო, 1905, ქუთაისი — გ. 17 მაისი, 1995, თბილისი) — ქართველი ექიმი, ქირურგი, მედიცინის მეცნიერებათა დოქტორი, პროფესორი.
ჩუმლაყის ბრძოლა
ჩუმლაყის ბრძოლა — 1812 წლის კახეთის აჯანყების ნაწილი. ბრძოლა გრიგოლ ბატონიშვილისა და გერნერალ პაულუჩის (ეს უკანასკნელი რუსეთ-ირანის ფრონტიდან თბილისში დაბრუნდა, რათა ჯარის სათავეში ჩამდგარიყო) ჯარებს შორის. ბრძოლა გაიმართა 1812 წლის მარტში, სოფელ ჩუმლაყთან. ათასი ქართველი თავგანწირულად ებრძოდა რუსეთის რეგულარულ ჯარს. ქართველებმა მტერს დიდი ზიანი მიაყენეს, მაგრამ საბოლოოდ მაინც დამარცხდნენ. გრიგოლ ბაგრატიონი დაღესტანში გაიქცა. ჩუმლაყის ბრძოლის შემდეგ აჯანყებულებმა მტერს წინააღმდეგობა ვეღარ გაუწიეს და ბრძოლა შეწყვიტეს. აჯანყება სექტემბრამდე შეჩერდა.
სქოლიო
კატეგორია:საქართველოს ბრძოლები კატეგორია:XIX საუკუნის ბრძოლები კატეგორია:რუსეთის ბრძოლები
ვარლამ გიორგაძე
ბიოგრაფია
1937-1938 წლებში იყო დმანისის რაიონის მთავარი ექიმი და ქირურგი; 1946-1952 წლებში თბილისის სამედიცინო ინსტიტუტის ჰოსპიტალური ქირურგიული კათედრის დოცენტი; 1952-1953 წლებში ტრავმატოლოგიის ინსტიტუტის აღდგენითი ქირურგიის განყოფილების გამგე; 1953-1988 წლებში აჭარის მთავარი ქირურგი; 1966-1988 წლებში ექიმთა დახელოვნების თბილისის ინსტიტუტის ქირურგიის კათედრის ქუთაისის ფილიალის გამგე და ქალაქის მთავარი ქირურგი; 1988 წლიდან რესპუბლიკური კლინიკური საავადმყოფოს ქირურგიული განყიფილების კონსულტანტი.
მიღებული აქვს სახელმწიფო ჯილდოები.
1966 წელს მიანიჭეს საქართველოს მეცნიერებათა დამსახურებული მოღვაწის წოდება.
რესურსები ინტერნეტში
კატეგორია:ქართველი ექიმები კატეგორია:დაბადებული 17 აგვისტო კატეგორია:დაბადებული 1905 კატეგორია:გარდაცვლილი 17 მაისი კატეგორია:გარდაცვლილი 1995 ვარლამ კატეგორია:თბილისის სახელმწიფო სამედიცინო ინსტიტუტის კურსდამთავრებულები კატეგორია:ქუთაისში დაბადებულები